JohanHeinsen/ENO huggingface dataset:
Aarhuus Stifts-Tidende, 1844-04-27
J Sachsen og Baiern optraadte i den sidste Tid, under forskjellige Skikkelser, en Mand, som vakte almindelig Opmærksomhed. Hans Udvortes var indtagende, hans Dannelse mangesidig. Navnligen besad han gode Kundskaber i Medicinen, forstod Fransk, Latin og Tydsk, og havde, som det heed, forsøgt sig med Held som Digter og Skribent. Hans Klædning bar et fremmed Tilsnit; hans Frakke var besat med Snore, fra hans med Plyds bræmmede Hue nedhang to tykke Qvaster. En omhyggeligen pleiet Knebelsbart og et Par klingende Sporer fuldendte det Romantiske i hans udvortes Optræden. Hans indtagende Personlighed og de fortræffelige Anbefalinger, han havde hos sig, aabnede ham Adgang til de meest dannede Kredse. Under Hemmelighedens Segl betroede han Nogle af sine bedste Venner, at han egentligen var Woiwoden Casimir Stanislaus Brezsinsky, med sin Fader, som var falden ved Ostrolenka, var han bleven indviklet i den polske Revolution, havde sidst boet med sin Moder i Paris og herfra, som Emissair fra sine Landsmænd, besøgt alle Europa's Lande. Nu vilde han vende tilbage til sit Fædreland, for at søge at tilbagevinde sine Godser. Den ganske ualmindelige Jnteresse, denne mystiske Fremmede havde vakt i de bedste Kredse, fornægtede sig ikke, da Justitsamtet i Plauen pludseligt lod ham fængsle. Fra de første Familier nedlagdes Protest mod hans Fængsling; dog uden Virkning. Nu er han død i Arresten, og samtidigt er det paa det Fuldstændigste oplyst, at den foregivne Woiwode ei er nogen Anden, end Fæstningsslaven Otto Sauer, som den 6te Novbr. f. A. rømte fra Glogau. Han havde tidligere været Apothekerlærling; siden omreisende Skuespiller osv.
Aarhuus Stifts-Tidende, 1844-04-27
For nogle Uger siden styrtede en Arbeider ned fra Slotstaarnet i Carlsruhe og blev, paa en vidunderlig Maade, hængende paa Taget. Hvert Øieblik truede ham den frygteligste Død. En Underofficier vovede sig, som han gik og stod, med Støvler og Sporer, ud paa det glatte Tag, og var saa lykkelig at frelse Manden. Et Par Dage efter forsamlede Regimentet sig med klingende Spil, i stor Parade, i Kasernegaarden; Underofficieren blev fremkaldt, Obersten bragte ham Storhertugens Hilsen og Tak, og hængte Fortjenestemedaillen om hans Hals, under hele Regimentets Jubel.
Aarhuus Stifts-Tidende, 1844-04-27
En Dag i f. M. gik en Mand i Leutershausen ned i sin Kjælder; her hørte han, fra et Hjørne, hvor nogle Bræder vare henlagte, et forunderligt fleerstemmigt Skrig. Ved nærmere Undersøgelse viste det sig, at syv fuldkommen udvoxede Rotter laae her som i et Nøgle, saaledes indviklede og sammenflettede med Halerne, at de umuligt kunde komme fra hinanden. Eet af disse Dyr undkom kun derved, at det afrev sin Hale og lod den blive tilbage i den gordiske Knude. Et saadant Nøgle af Rotter kaldes en Rottekonge; den kan ikke bevæge sig af Stedet, idet dens Lemmer trække i alle Retninger.
Aarhuus Stifts-Tidende, 1844-04-27
J Bern-Baseler Diligencen fik man forleden en blind Passageer, idet en Dame underveis blev forløst med en Dreng.
Aarhuus Stifts-Tidende, 1844-04-27
Justits=Commissarius Bonness i Stettin undløb for nogle Dage siden paa Veien til Tugthuuset, hvor han, paa Grund af svære Forseelser, er inddømt paa 15 Aar. Hans Tilflugtsted har endnu ikke været at opdage. Han forfølges med Stikbreve.
Aarhuus Stifts-Tidende, 1844-04-27
Den nylig i en Duel faldne østerrigske Grev Schönborn havde iforveien lykkeligen bestaaet i 34 Dueller. Det var ham, som engang, i en Ordstrid, med den nu regierende Hertug af Nassau, udfordrede denne, og da Hertugen, paa Grund af sin Stand, ikke modtog Udfordringen, personligen insulterede den dengang meget unge Prinds. Anledningen til hans sidste Duel skal have været, at Baron Arnstein havde gjort Jndvendinger mod den Maade, hvorpaa Greven havde udført et Væddemaal, at han skulde med en Pistol skyde et Tyvekreutzerstykke bort foran sin Fod. Greven havde skudt først og seilet, hvorpaa Baronen skjød i Luften; men Greven efterlignede ikke denne Ædelmodighed, skjød paany og feilede atter. Nu holdt Baronen paa sin Modstander, og hans Skud strakte ham død til Jorden.
Aarhuus Stifts-Tidende, 1844-04-27
Paa den overschlesiske Jernbane har tildraget sig et eget Tilfælde. Locomotivet og samtlige Waggons gik nemlig henover en temmelig høi Gjenstand, hvorved hele Toget fik et betydeligt Stød. Man standsede strax, for at undersøge Hindringen, og fandt nu, paa og mellem Skinnerne, et i en Kappe indhyllet, med Støv bedækket Liig. Hele Toget var gaaet over den Forulykkedes Arme, Hovedet var adskilt fra Legemet. Man formoder, at den Ulykkelige ikke har mistet Livet ved at overkjøres, men at han, som Liig, er lagt paa Skinneveien.
Aarhuus Stifts-Tidende, 1844-04-27
Blandt de tydske Fyrster lever En, som har sin femte Kone, hvilket man vel kan betragte som en Mærkværdighed. Det er Fyrsten af Palm, som nu lever med sin femte Gemalinde, Leopoldine Grevinde Abensberg Traun.
Aarhuus Stifts-Tidende, 1844-04-27
Dr. theol. Wolff, Sognepræst ved St. Catharingkirke i Hamborg, som flere Gange er sagt død, er nu virkeligen død nysafvigte anden Paaskedag.
Aarhuus Stifts-Tidende, 1844-04-27
Journal des Debats, et ellers respectabelt fransk Blad, indeholder en Correspondentefterretning fra Kjøbenhavn om Thorwaldsens Begravelse, der er saa curieus, at man næsten ikke kan antage Andet, end at den maa være fabrikeret i Paris. Saaledes fortælles deri, at alle Boutiker havde været lukkede fra Aftenen Kl. 6 for Begravelsen, at over Halvdelen af Hovedstadens Befolkning fulgte hans Liig, at Alle gik i Sorg eller med Flor om Hatten, at Husene vare behængte med sorte Tapeter, at Ligget blev kjørt i den kongelige Liigvogn med 8 hvide Heste, at der under hele Toget blev foret Kanonskud fra Voldene, at Nationalgarden tilhest aabnede og sluttede Toget, hvorimod Tropperne og Nationalgarden tilfods paraderede. Beretningen fortæller endvidere, at Thorwaldsen var af Frederik den Sjette bleven ophøiet i Adelstanden, og at han havde efterladt sig en Formue af 2 Millioner . Offentlig Auction over Børn hertillands.
Aarhuus Stifts-Tidende, 1844-04-27
Jfølge Jtzehoer Avis ere de Fattiges Børn i Schlichting, (i Holsteen) blevne bortauctionerede anden Paaskedag om Efterm. Kl. 2, og de Mindstfordrende have faaet Tilslaget.
Aarhuus Stifts-Tidende, 1844-04-27
Jernbaner i Hertugdommerne. Jfølge paalidelige Efterretninger (hedder det i "Dannevirke) har Magistrat og Deputeretcollegium i Apenrade sluttet en Contract med Hr. Jacob Mever fra Rendsborg, allevegne bekjendt for sine store Markedsplacater og uhørt billige Priser, om at skaffe Byen en Jernbane, til Flensborg. Naar han leverer den bemeldte Bane hedder det – fix og færdig, skal der udbetales ham af Byens Kasse en Gratification af 7000 Mk. Courant.
Aarhuus Stifts-Tidende, 1844-04-27
De jydske Stænder. Efter almindelig Forlydende – hedder det i Aalborg Avis, – vil den forestaaende jydske Stænderforsamling komme til at savne dens saa virksomme og dygtige Medlem, Aarhuus Kjøbstads første Deputerede, Hr. Justitsraad Borgmester Fleischer, R. af D. Skulde dette stadfæste sig, hvad saare meget vilde være at beklage, vil den første Suppleant, Hr. Procurator Nielsen blive at indkalde." hvis denne Efterretning er paalidelig (her i Aarhuus vides endnu ikke noget Sikkert derom, da komme ingen af vore Deputerede iaar til Stænderforsamlingen, thi Hr. Cancelliraad Funder agter i Sommer at gjøre en Reise til Udlandet, hvisaarsag den første Suppleant, Hr. Politiassistent Procurator Nielsen allerede er indkaldt til at møde. Den anden Suppleant er Hr. Kjøbmand Chr. Bang.
Aarhuus Stifts-Tidende, 1844-04-27
Copulerede i Aarhuus. Den 24de April: Hr. Propr. de Lichtenberg til Hessel og Jfr. M. B. C. Snell (Datter af afd. Kbm. Snell i Aarhuus). D. 25de: Hr. Cand. phill. M. F. B. Reck og Jfr. C. W. Kempel (Datter af Hr. Seilmager Kempel hersteds). Den 27de Hr. const. Told- og Consumt. Overbetjent A. D. Truelsen og Jfr. Elisabeth Bruun (Datter af Hr. Havnefoged Bruun ibd.)
Aarhuus Stifts-Tidende, 1844-04-27
Bekjendtgjørelser. Onsdagen den 1ste Mai, om Aftenen Kl. 6, afholdes ordinair Generalforsamling i Selskabet Polyhymnia". Da Sager af Vigtighed blive at foretage, önskes et talrigt Møde. Aarhus, den 23de April 1844. Directionen.
Aarhuus Stifts-Tidende, 1844-04-27
Torsdagen den 2den Mai – om Aftenen Kl. 7: – afholder Læseforeningen for Aarhus og Omegn en ordinair Generalforsamling, hvortil Medlemmerne, Directionen. herved indbydes. De Forældre, som i dette Foraar ønske deres Børn indskrevne til Underviisning i Fruesogns Borgerskole, ville behage at møde med dem paa Skolen Onsdagen den 1ste Mai Kl. 10 Formiddag og derhos medbringe de befalede Døbe= og Vaccinations=Attester. Fruesogns Borgerskole i Aarhuus, d. 27 April 1844. Vedkommende Leiere af de Communen for Græsnings retten udlagte Jorder, erindres herved om hertil at indbetale Leien for Halvaaret fra 1ste April til 1ste October d. A. inden 14 Dage fra Dato, saafremt de ville undgaae Søgsmaal. Aarhuus Kæmnercontoir, den 26de April 1844. Nielsen.
Aarhuus Stifts-Tidende, 1844-04-27
Randers Amtshuusholdnings-Selskabs ordinaire Qvartalsmøde afholdes paa Raadhuset her i Byen Onsdagen den 8de Mai førstkommende Kl. 10 Formiddag, hvilket herved bekjendtgjøres. Randers, den 24de April 1844. Communalforeningen. i den østlige Deel af Randers Amt afholder næstkommende 9de Mai sit Foraarsmøde, som sædvanligt, paa Greenaa Raadhuus.
Aarhuus Stifts-Tidende, 1844-04-27
Foruden nogle ældre Sager, der ikke ere blevne endelig afgjorte, og som ere Foreningens Medlemmer bekjendte, foreligge følgende nye til Behandling i dette Møde: 1) En Opfordring til at tage under Overveielse, om ikke Oprettelse af et Tvangsarbeidshuus maatte være særdeles ønskeligt for Amtet, – ledsaget af nogle Grundrids til Organisationen af et saadant; 2) En Anmodning til Foreningen om at udtale det Ønske for Amtsraadet, at visse faste Regler blive bekjendtgjorte, hvorefter i enkelte Tilfælde Hjælp ydes af Amters Kasser. Derefter vil der rimeligviis blive foretaget Valg af en ny Formand. Medlemmerne anmodes om at ville erlægge deres Contingent for indeværende Aar i dette Møde, som begynder præcise Kl. 10. Nimtofte, den 25de April 1844. Ch. la Cour, for Tiden Formand.
Aarhuus Stifts-Tidende, 1844-04-27
Førstkommende Mandag den 29de dennes, om Eftermiddagen Kl. 2, foretages Auction i Riis-Skov over Knippelbrænde, samt nogle Ege- og Bøgetoppe. Liebhavere anmodes at møde ved Skovfogedhuset. Aarhuus Byfogedcontoir, den 27de April 1844. Fleischer.
Aarhuus Stifts-Tidende, 1844-04-27
Paa Grund af Bortreise lader Etatsraad Willemoes bortsælge et betydeligt Jnd- og Udbo, bestaaende af: Mahognie Borde, Ditto Stole, Ditto Divaner, Ditto Lænestole, Divanborde, Mahognie Speile, Consoler, et Taffeluhr, Spiseborde med Fløie; Senge, Skabe, Kjøkkentøi, Fajance og Glas, en Hamborger Vogn, en Holsteensk Vogn, en Fjellevogn, trende Sæt gode Seletøier, en ny Plov og Harve, en ny Rulle, endeel Kar, m. m. m. Auctionen begynder Torsdagen den 9de Mai d. A., om Eftermiddagen Klokken 2, i Etatsraad Willemoes's Gaard i Aarhuus, og fortsættes den følgende Dags Eftermiddag. Første Dag bortsælges Jndboet og den følgende Dag Udboet. Lysthavende indbydes. Aarhuus Byfogedcontoir, den 23de April 1844. Fleischer.
Aarhuus Stifts-Tidende, 1844-04-27
Mandagen den 6te Mai næstkommende, Formiddag Kl. 10, bliver, efter vedkommende Udlægshavers Begjæring, holdt offentlig Auction i Huusmand Peder Olesens Huus i Hasle over dette Huus, bestaaende af 6 Fag med tilliggende Hauge. Naar Auctionen over Huset er tilende, bortsælges noget Løsøre. Lysthavende indbydes. Hasle a. Herredscontoir, den 24de April 1844. Kolbr. const.
Aarhuus Stifts-Tidende, 1844-04-27
Qvartalsauctionen i Horsens begynder Onsdagen den 15de Mai førstkommende. Rosenstand. Horsens, den 22de April 1844. Ifølge tagen Bestemmelse under Skiftet efter afdøde Smedemester Peder Olesen bliver den bemeldte Afdødes Bo tilhørende Gaard, N 420 og 421 i Kattesundsgaden. heri Byen, stillet til Bortsalg ved 3de offentlige Auctioner, der afholdes: Mandagen den 13de Mai, Tirsdagen den 28de f. M., og Tirsdagen den 11te Juni d. A. hver Dags Formiddag Kl. 11. De 2de første Auctioner afholdes paa Horsens Raadstue; men 3die Auction i selve Gaarden, der i Brandkassen er forsikkret for 1220 3 1/2 Sølv og bestaaer af et Forhuus paa 7 Fag 1 Etage med grundmuret Forside, et Baghuus paa 12 Fag 1 Etage Egebindingsværk, og et Halvtag paa 3 Fag tilligemed Gaardsplads, samt en Jordlod paa Byens Mark af Htk. 1 1/2 Album. Dette bekjendtgjøres herved i Henhold til Placaten af 22de April 1817 til alle Vedkommendes Efterretning. Ræder. Horsens, den 9de April 1844. Ifølge vedkommende Arvingers Begjæring blive følgende Stervboet efter afdøde Kjøbmand Christen From tilhørende faste Eiendomme heri Byen, nemlig: 1) Gaarden N 337 Litr. A, beliggende i Smedegade, assureret i Brandkassen for 1550 2 Sølv, og bestaaende af et grundmuret Forhuus paa 7 Fag 1 Etage med Kielder, et Baghuus paa 10 Fag 1 Etage Egebindingsværk samt et Halvtag paa 5 Fag 1 Etage, med Gaardsrum og Bagplads, og 2) Leievaaningerne No 407 og 408 i Kattesundsgaden, der hver for sig ere assurerede for 240 28 Sølv og hver bestaae af 3 1/2 Fag 1 Etage Egebindingsværk med tilliggende Haver og Bagpladse, stillede til Bortsalg ved 3de Auctioner, der afholdes: Mandagen den 13de Mai, Tirsdagen den 28de Mai, og Mandagen den 10de Juni d. A., hver Dags Formiddag Kl. 11. De 2de første Auctioner afholdes paa Horsens Raadstue, men 3die Auction i Gaarden Nr 337 Litr. A. Dette bekjendtgjøres herved overeensstemmende med Pl. af 22de April 1817 til Efterretning for alle Vedkommende. Ræder. Horsens, den 9de April 1812.
Aarhuus Stifts-Tidende, 1844-04-27
Tirsdagen den 7de Mai d. A., Formiddag Kl. 10, afholdes i Gravlew By, Aalborg Amt, Auction til Bortfæste paa Livstid, over den Gaard i bemeldte Gravlew paa Buderupholms Gods, som senest har været beboet af nu afdøde Christen Wittrups Enke. Gaarden staaer for Hartkorn 3 Tdr. 3 Skpr. 1 Fdkr. 1 1/2 Alb., og har et temmelig betydeligt Jordtilliggende, hvis Bestanddeel er god, med Mergel og Kalk til Underlag paa flere Steder. J Jorden er nedlagt 7 Tdr. 4 Skpr. Rug og Eieren besørger selv Havresæden lagt. Gaardens Beliggenhed er smuk ved Engen, en fiskerig Sø og en stor Skov, ligesom det og maa bemærkes: at Hovedlandeveien til Aalborg gaaer tæt forbi Gaarden. Den aarlige Landgilde er 8 2, 6 Tdr. Byg, 4 Snese Æg og 4 Reiser. Af Gaarden præsteres ikke Hoveri. De øvrige Conditioner erfares paa Buderupholm og hos Procurator Dahl i Aarhuus, Lysthavende indbydes. Jacob Aagaard, virkelig Justitsraad, Byfoged og Byskriver i Grenaae, samt Herredsfoged og Skriver i Nørre-Herred, Gjørvitterligt, at, da Peter Krøyer, der ved sluttet Skifte den 31te December 1828 efter Provst Krøyer i Grenaae blev tillagt en Arvekapital, der med Renter til 11te December 1843 beløber 109 3 1/2 808 Repræsentativer, – i over 15 Aar har været forsvunden, uden at det vides hvor han er at finde, eller om han er live, saa bliver bemeldte Peter Krøyer, samt alle De, der, som hans Arvinger, formene at kunne tilkomme den ovennævnte Kapital, eller nogen Deel af samme, herved, ifølge Forordningerne af 2den April 1817 og 11te September 1839, indstevnede, med Aar og Dags Varsel, til at møde paa Grenaae Raadhuus den første Mandag i Juni Maaned 1835, om Formiddagen Kl. 10, og have de til nævnte Tid og Sted for undertegnede Skifteforvalter at fremkomme med de Beviser, hvorpaa de grunde deres Fordring, ligesom der, om fornødent eragtes, vil blive afhørt Vidner i nævnte Anledning, da Kapitalen, i Mangel af behørig Legitimation, vil blive tilkjendt Kongens Kasse.
Aarhuus Stifts-Tidende, 1844-04-27
Forelæggelse og Lavdag er afskaffet ved Forordningen af 3die Juni 1796. Under mit Navn og Embedssegl. Grenaae, den 15de Marts 1844. Aagaard. (L. S.)
Aarhuus Stifts-Tidende, 1844-04-27
Trykt i Aarhuus Stiftsbogtrykkeri. Garveri i Aarhuus.
Aarhuus Stifts-Tidende, 1844-04-27
Formedelst Bortflytning agter Eieren, Garvermester P. H. Eilersen heri Byen, at bortsælge den ham tilhørende Eiendom Nr. 619 og 620 paa Vestergade, med dertil stødende og underlagte Steder Nr. 769 og 770 i Rygade, tilligemed deri anlagte, i complet Stand og fortrinlig Drift værende Garveri. Gaarden, der er beliggende paa den for Næringsdrift fortrinligste Gade i Byen, bestaar af 12 Fag 2 Etage Huus til Vestergade, indrettet til Beboelse for 2 Familier, 6 Fag Mellemhuus, indrettet til Værksted, og 6 Fag Huus ud til Rygade, hvori er en complet Barkmølle.
Aarhuus Stifts-Tidende, 1844-04-27
J Gaarden er foruden Kalkkuler nedlagt 10 a 12 store Kar til Garveriets Drift, ligesom ogsaa hertil haves særskilt Pompe, foruden den til Huusholdningen anbragte Kobberpompe. Pengevilkaarene ville blive favorable, og en stor Deel af Kjøbesummen kan forventes at blive indestaaende i Eiendommen.
Aarhuus Stifts-Tidende, 1844-04-27
Da Aarhuus kun tæller Faa i Garverprofessionen, men derimod en stor Deel Forbrugere af sammes Producter, er der ingen Tvivl om, at en Mand, der forener Kraft og Duelighed, vil finde et rundeligt Udkomme, ved at overtage dette i alle Henseender vel indrettede og solide Garveri. Man behage at henvende sig til Undertegnede, der meddeler de videre Oplysninger og i Forening med Eieren afhandler det Fornødne. Aarhuus, den 24de April 1844. Brendstrup.
Aarhuus Stifts-Tidende, 1844-04-27
Efterlysning. J November Maaned f. A. har en Snedker i Kjøbenhavn, efter Opgivende, leveret paa et Paquetcontoir der: et i en Kasse indpakket Syebord til mig, men ei derfor modtaget Qvittering, og nu erindrer han ei det paategnede Mærke. Under Forudsætning af, at denne Kasse kan henstaae et eller andet Sted, som uindløst Fragtgods, har jeg troet rettest paa denne Maade at efterlyse det Bortkomne. - Lyngbyegaard ved Aarhuus, d. 26 April 1844. Friis.
Aarhuus Stifts-Tidende, 1844-04-27
At Undertegnede, der siden min Mands Død har fortsat Bagerprofessionen, nu har antaget B. Meyer til, som Mestersvend at forestaae mit Bageri, og at det paa Grund heraf har modtaget en forøget Birksomhed, dette giver jeg mig herved den Frihed at bekjendtgjøre, ligesom ogsaa følgende nye Brødsorter, Braunschweiger Kager, Svedsketærter, Tivoli-Tvebakker, m. fl. Sorter, i forskjellige Størrelser, anbefales til de ærede Jnden- og Udenbyes, der godhedsfuldt vil forunde mig deres Søgning. Aarhuus, den 24de April 1844. M. sal. Sperling, Studsgade 201. Straahatte.
Aarhuus Stifts-Tidende, 1844-04-27
Af italienske Herre- og Börne-Hatte, som og italienske og franske Dame-Hatte med dertil hörende Straapynt, have vi i Dag erholdt et moderne og smukt Udvalg til særdeles N. & M. Lazarus. billige Priser. Aarhus, den 26de April 1844. Melange Tobak n. p. t. i Kasser paa 2 fuldvægtige Pund, af Kragsberggaards Tobaksfabrik, er jeg nu atter forsynet med, saavelsom diverse Sorter fine & ord. Cigarer og Røgtobakker. C. B. Christensen jun.
Aarhuus Stifts-Tidende, 1844-04-27
J Gaarden Nr. 133 paa Middelgade ere tvende Værelser med Kjøkken og Spisekammer samt Brændeloft at erholde til Leie. De kunne tiltrædes med Juni Maaneds Begyndelse, eller muligen noget for. Man henvende sig desangaaende til Skomagerm. Andersen, boende sammesteds.
Aarhuus Stifts-Tidende, 1844-04-27
En fortrinlig Eiendom paa omtrent 14 Tdr. Lands Størrelse, i Nærheden af Aarhuus, er til Salg. Nærmere Underretning faaes hos Niels Jensen, Træskomand, udenfor Byens Mindeport a 377. 369 Rbd. 5 Mk. 11 s. Sølv, Umyndiges Midler, under Schaffvegaards Godses Overformynderi, kunne imod anordningsmæssig Sikkerhed erholdes til Laans i 11te Juni Termin dette Aar, naar man henvender sig til Rosenholm, den 22de April 1844. O. Friis.
Aarhuus Stifts-Tidende, 1844-04-27
Hvor honnette Forældre kunne faae en Søn anbragt i Handelslære, anviser Adressecontoiret.
Aarhuus Stifts-Tidende, 1844-04-27
En confirmeret Dreng, der har Lyst til Skomager Professionen, kan antages i Lære hos H. L. Hansen paa Frederiksgade i Aarhuus.
Aarhuus Stifts-Tidende, 1844-04-29
No 74. Mandagen den 29de April. Den til Forsendelse med Brevposterne Kongelig allernaadigst alene privilegerede Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-04-29
Myheder fra Udlandet. Porten har, sidstl. 28de Marts, og det i selve Hovedstaden, udført en saa voldsom Soldaterpresning, at det er forunderligt, der ikke udbrød en Revolution, som Følge deraf. Medens nemlig hele Garnisonen var under Vaaben og fordeelt rundtom i Staden, hvis Porte vare spærrede, havde man lokket 15 til 20,000 Muselmænd af Sjouernes og Flodskippernes Klasse ind i Moscheerne, under Paaskud af en Folketælling, og derfra gjennem Bagporte transporteret dem ombord paa Damp- og Transportskibe til de nogle Miil fra Constantinopel beliggende Prindseer. Medens dette foregik havde Sultanen, i den skrækkeligste Angst, holdt sig indesluttet i sit Serail. Derimod blev Rizza Pascha og flere andre tyrkiske Stormænd, idet de rede igjennem Gaderne, overfaldte og mishandlede af de Bortførtes Mødre og Hustruer, der formeligen reve dem Klæderne af Kroppen. Det hedder, at Regjeringen ogsaa skal have ifinde, at faae de for deres religiøse Fanatisme bekjendte Softas, nemlig de 6000 Rets- og Theologi-Studerende, hvoraf Ulemaerne (Geistligheden og Retslærde) recrutteres, bortfjernede fra Hovedstaden.
Aarhuus Stifts-Tidende, 1844-04-29
Den russiske Regjering har stærkt besværet sig hos Porten over de tøilesløse Excesser, som Albaneserne begaae mod den christne Befolkning i de forskjellige tyrkiske Provindser, med Tilføiende: "at hvis Porten ikke selv besidder Magt til at tæmme disse Horder, vil Rusland gjerne overtage sig denne Uleilighed."
Aarhuus Stifts-Tidende, 1844-04-29
Hayti's Tilstand er yderst foruroligende. Hele den forrige spanske Deel af Øen er i fuldt Oprør.
Aarhuus Stifts-Tidende, 1844-04-29
Den 27de Februar var Bevægelsen udbrudt i Staden, St. Domingo. De haytiske Tropper havde maattet capitulere og strække Vaaben. Jnsurrectionen var derpaa greben om sig, og overalt proclameredes Republiken St. Domingo, hvis Banner var et hvidt og rødt Kors. Ogsaa i den franske Deel af Øen var der en stor Bevægelse. – Det paa Cuba opdagede Neger complot havde været forberedt i flere Aar, og gik ud paa: at sætte Jld paa alle Plantager i eet og samme Øieblik, derpaa myrde alle de Hvide, osv.
Aarhuus Stifts-Tidende, 1844-04-29
J Jtalien er det vedvarende uroligt. J Venedig have flere unge Marineofficerer uden Tilladelse forladt deres Poster og ere flygtede over til Corfu, hvor Eliten af de Misfornøiede samles, og hvorfra deres Plan skal udføres. Desaarsag har der fundet endeel Fængslinger Sted i den italienske Marine. Garnisonen i Mailand er bleven forflyttet, og i Bologna ere nogle og fyrgetyve Rolighedsforstyrrere blevne dømte til livsvarig Galeistraf.
Aarhuus Stifts-Tidende, 1844-04-29
Frankrigs øieblikkelige Tilstand skildres i følgende. Carricatur: "Søen gaaer huul og en Sværm afStormfugle omflagre det hid- og didslingrende Regjeringsskib. Den mørke Horizont oplyses kun af enkelte blege Lyn, hvorved der vise sig tvende af Havet fremragende Klipper, den mindre betegnet "Otaheitik, den større England, imellem begge disse skal Skibet passere. Guizot staaer, bleg og kold, ved Roret, og dreier det snart hid, snart did. J Forstavnen staaer Admiral Mackau (Marineministeren, skuende ængsteligt ud imod Klipperne. De øvrige Ministre trykke sig tæt ind til Stormasten. Gamle Soult føler især en ubehagelig Fornemmelse og ønsker sig iland. Paa Strandbredden staaer Oppositionen og støder Skibet fra, saa ofte det er ifærd med at naae Strandbredden. Thiers ligger paa Maven og blæser i Vandet, for at opvække Storm, men det vil ikke ret forslaae, skjøndt alle de Andre blæse med."
Aarhuus Stifts-Tidende, 1844-04-29
Det franske Ministeriums Stilling synes nu at være temmelig alvorlig. Oppositionen vil intet Ringere end have Ministeriet sat under Tiltale, fordi man har grebet det i en "Logn med Hensyn til de fra Otaheiti modtagne Depescher. Desuagtet troer man alligevel ikke, at Ministeriet vil blive styrtet; thi man har intet andet at sætte i Stedet. Et Thiers Ministerium er endnu umuligt, og Grev Mole's vilde ikke vare i to Maaneder. Men Penge=Aristocratiet og Handelstanden vil ikke disse evindelige Minister-Criser.